రఘుబర్ దాస్

రఘుబర్ దాస్ (జననం 1955 మే 3) భారతదేశానికి చెందిన రాజకీయ నాయకుడు. అతను జార్ఖండ్ 6వ ముఖ్యమంత్రిగా, బీజేపీ జాతీయ ఉపాధ్యక్షుడిగా పనిచేసి, 2023 అక్టోబరు 19 ఒడిశా రాష్ట్ర గవర్నర్‌‌గా అధికారంలో ఉన్నారు. భారతీయ జనతా పార్టీకి చెందిన అతను రెండుసార్లు జార్ఖండ్ బీజేపీ అధ్యక్షుడిగా పనిచేశారు.

అతను మొదట టాటా స్టీల్ ఉద్యోగి. ఐదుసార్లు శాసనసభ సభ్యునిగా పనిచేశాడు, 1995 నుండి 2019 వరకు జంషెడ్‌పూర్ ఈస్ట్‌కు ప్రాతినిధ్యం వహించాడు. బిజెపి నేతృత్వంలోని జార్ఖండ్ ప్రభుత్వంలో ఉప ముఖ్యమంత్రిగా, పట్టణాభివృద్ధి మంత్రిగా పనిచేశాడు. అతని పదవీకాలంలో ఒకానొక సమయంలో జైలుకెళ్లారు. రాష్ట్రానికి పూర్తి కాలం పనిచేసిన మొదటి ముఖ్యమంత్రి.

జననం, విద్యాభాస్యం
రఘుబర్ దాస్ 1955 మే 3న బీహార్‌లోని జంషెడ్‌పూర్‌లో జన్మించాడు. అతను భలుబాస హరిజన్ హైస్కూల్ నుండి మెట్రిక్యులేషన్, జంషెడ్‌పూర్ కోఆపరేటివ్ కాలేజీ నుండి బీఎస్సీ  చేసిన తరువాత అదే కళాశాలలో న్యాయశాస్త్రం, ఎల్‌ఎల్‌బీ డిగ్రీని పూర్తి చేశాడు.

రాజకీయ జీవితం
రఘుబర్ దాస్ తన కళాశాల రోజుల్లో జయప్రకాష్ నారాయణ్ నేతృత్వంలోని ఉద్యమంలో చురుకుగా పాల్గొన్ని ఉద్యమ సమయంలో అరెస్టులు, జైలు శిక్షలు అనుభవించి, ఆ తర్వాత 1977లో జనతా పార్టీలో చేరాడు. దాస్ 1980లో ముంబైలో జరిగిన బీజేపీ జాతీయ కమిటీ ప్రారంభ సమావేశంలో పాల్గొన్న అతని అంకితభావం జంషెడ్‌పూర్‌లోని సీతారాందేరా యూనిట్‌కి చీఫ్‌గా నియమించబడటానికి దారితీసింది. ఆ తరువాత  ఆర్ఎస్ఎస్ క్రియాశీల వాలంటీర్ చేరి ఆ తరువాత బీజేపీలో చేరి నగర ప్రధాన కార్యదర్శిగా, జంషెడ్‌పూర్ ఉపాధ్యక్షుడిగా, బిజెపి కార్యదర్శిగా, బిజెపి పార్టీ జాతీయ ఉపాధ్యక్షుడిగా వివిధ హోదాల్లో పనిచేశాడు.

రఘుబర్ దాస్ 1995లో జంషెడ్‌పూర్ తూర్పు నుండి బీహార్ శాసనసభ సభ్యునిగా ఎన్నికై, ఆ తరువాత అదే నియోజకవర్గం నుండి వరుసగా ఐదుసార్లు ఎమ్మెల్యేగా గెలిచాడు. ఆయన 2004లో జార్ఖండ్‌లో బీజేపీ చీఫ్‌గా నియమితులయ్యాడు. 2005లో ముఖ్యమంత్రి అర్జున్ ముండా నేతృత్వంలోని ఎన్‌డిఎ ప్రభుత్వంలో పట్టణాభివృద్ధి శాఖ మంత్రిగా పనిచేశాడు.

రఘుబర్ దాస్ శిబు సోరెన్ ముఖ్యమంత్రిగా ఉన్న సమయంలో 2009 డిసెంబరు 30 నుండి 2010 మే 29 వరకు జార్ఖండ్ ఉప ముఖ్యమంత్రిగా పనిచేశాడు. దాస్ 2014 ఆగస్టు 16న బీజేపీ జాతీయ కమిటీ ఉపాధ్యక్షుడిగా నియమితులయ్యాడు. 2014లో జార్ఖండ్ అసెంబ్లీ ఎన్నికల్లో బీజేపీ మెజారిటీ సాధించడంతో 2014 డిసెంబరు 28న జార్ఖండ్‌ ఆరవ ముఖ్యమంత్రిగా, మొదటి గిరిజనేతర ముఖ్యమంత్రిగా చరిత్ర సృష్టించాడు. అతను 2014 డిసెంబరు 28 నుంచి 2019 డిసెంబరు 28 వరకు పూర్తి ఐదేళ్లపాటు ముఖ్యమంత్రిగా ఉన్నాడు.

రఘుబర్‌ దాస్‌ 2023 అక్టోబరు 18న ఒడిషా రాష్ట్ర గవర్నర్‌‌గా నియమితుడై, ప్రస్తుతం అధికారంలో ఉన్నారు.

మూలాలు

వర్గం:ఒడిశా గవర్నర్లు
వర్గం:జీవిస్తున్న ప్రజలు
వర్గం:జార్ఖండ్ ముఖ్యమంత్రులు
వర్గం:భారతీయ జనతా పార్టీ ముఖ్యమంత్రులు
వర్గం:జార్ఖండ్ నుండి భారతీయ జనతా పార్టీ రాజకీయ నాయకులు
వర్గం:జార్ఖండ్ ఉప ముఖ్యమంత్రులు
వర్గం:బీహార్ ఎమ్మెల్యేలు 1995–2000
వర్గం:జార్ఖండ్ ఎమ్మెల్యేలు 2000–2005
వర్గం:జార్ఖండ్ ఎమ్మెల్యేలు 2005–2009
వర్గం:జార్ఖండ్ ఎమ్మెల్యేలు 2009–2014
వర్గం:జార్ఖండ్ ఎమ్మెల్యేలు 2014–2019
వర్గం:జార్ఖండ్ వ్యక్తులు
వర్గం:1955 జననాలు
వర్గం:భారత అత్యవసర స్థితి సమయంలో ఖైదు చేయబడిన భారతీయులు